पहले तो घबराना बंद करें. यदि आपकी नौकरी चली गई है, तो यह व्यक्तिगत आपकी बात नहीं है, यह बाजार की हालत है और कंपनियां भी, यदि सीधे बाजार पर निर्भर हैं, तो वो अपना अस्तित्व बनाए रखने के लिए संघर्ष कर रही हैं. बाजार की स्थिति देखते रहें, नौकरी के बाजार से अवगत रहें, अपने ज्यादा से ज्यादा संपर्कों/नेटवर्क से जुड़े रहें, अपने प्रोफाइल को विस्तृत रूप से प्रदर्शित करने के लिए पहुंच का विस्तार करें. इस समय का इस्तेमाल मंथन के लिए करें. यदि आपको नौकरी की तत्काल जरूरत है या आप वित्तीय संकट में हैं, तो नौकरी खोजने वाले के रूप में आप जो अवसर पहले मिले, उसी को स्वीकार कर लें. या यदि आप वित्तीय रूप से मजबूत हैं और इंतजार कर सकते हैं, तो आपको यह देखना व सोचना चाहिए कि आप आगे क्या करना चाहते हैं. नौकरी के बाजार में आई मंदी का इस्तेमाल यह जानने के लिए करें कि आप कहां काम करना चाहते हैं और किस तरह के काम की तलाश कर रहे हैं.